section_heading: Neoromanika u javnoj arhitekturi
paragraph_text: U pročelja koja su trebala biti rađena prema utjecajima istog stila ubraja se i nacrt za pročelje episkopalnog kompleksa u Plaškom, za naš historicizam važnog arhitekta Janka Nikole Grahora. Već iz sumarne analize dekoracije pročelja ovih djela, vidljivo je kako one djelomično imaju elemente koje svoje podrijetlo vuku iz romaničke arhitekture. Ipak, njih je točnije stilski definirati kao u potpunosti romantičarske, ostvarenja čiji su arhitekti upravo težili spajanju različitih stilova. Damjanović, Dragan, "Nacrti Janka Nikole Grahora za preoblikovanje pročelja episkopalnog dvora u Plaškom", Prostor. Znanstveni časopis za arhitekturu i urbanizam 11, 2003., str. 119, 120